มาร้านนี้ได้เพราะคุณน้องชายชวนมา บอกว่าร้านเพิ่งเปิดใาวันนี้วันที่สามค่ะ อะไรๆในร้านยังไม่ครบ 100% แต่การดูแลบริการลูกค้าบอกเลยว่าพร้อมเกินร้อยค่ะ ทั้งเจ้าของและพนักงานร้านนี้มีคววามกระตือรือร้นให้บริการดีมาก

เครื่องเคียงทางร้านจะมีวางไว้ให้ ใครใคร่อยากชิมอะไรมากน้อยอย่างไรก็บริการตัวเองนะคะ ส่วนการปิ้งย่างนั้นทางร้านจะมีพนักงานมาช่วยดูแลค่ะ ถ้ามั่นใจในฝีมือตัวเองก็บอกน้องเค้าได้ว่าเดี๋ยวย่างเอง ถ้าไหม้ก็ตัวใครตัวมันนะคะ

น้ำจิ้มก็มีให้ตามมาตรฐานเกาหลีค่ะ แต่เราชอบน้ำจิ้มน้ำมันงา (ขอเกลือกับพริกไทยมาเพิ่มเองนะคะ) ที่สุดค่ะ เวลาทานก็โปะน้ำจิ้มพริก(โกชูจัง) เข้าไปหน่อยอร่อยเหาะ

อาหารร้านนี้จะมีรสออกเผ็ดกว่าร้านอื่นๆที่เคยชิมนะคะ เช่นรสของยำหรือซัปหน่ะค่ะ ชอบค่ะ 

เนื้อหมูก็คุณภาพดี ไม่เหนียว คุณหลานสาวติดใจหมูหมักซอสมากๆค่ะ มาครั้งที่สองก็ยังยืนยันเมนูเดิม

ช่วงนี้ทางร้านมีโปรโมชั่นถ้ามาทานแล้วไปกดไลค์เพจของร้านในเฟสบุ้คจะได้รับส่วนลด 20% ค่ะ
เมนูที่ทานกันวันนี้มี
1. ชุดหมูโมกซาล + ซัมคอบซาล + ซุปเต้าหู้ + บิงซู
2. ชุดหมูทเวจีคาลบิ x 2 + ซุปกิมจิ
3. โค้ก 1 กระป๋อง
4. สไปรท์ 1 กระป๋อง
5. น้ำเปล่า 3 ขวด
6. ข้าวเปล่า 3 ถ้วย
7. เครื่องเคียงต่างๆ

วันนี้ค่าเสียหายหลังหักส่วนลด 20% แล้วเหลือ 1,466 บาทค่ะ

ไว้คราวหน้าจะมาลองเมนูเนื้อวัวค่ะ